Συντεταγμένες: 37°51′28″N 20°37′36″E﻿ / ﻿37.8578°N 20.6267°E﻿ / 37.8578; 20.6267

Η παραλία με το διάσημο ναυάγιο.
Μερική άποψη της παραλίας με το διάσημο ναυάγιο.
Μερική άποψη της παραλίας με το διάσημο ναυάγιο.
Το διάσημο ναυάγιο.
Πανοραμική άποψη της παραλίας με το διάσημο ναυάγιο.
Άποψη του Ναυαγίου

Το **Ναυάγιο** της Ζακύνθου ή ο **"Παναγιώτης"**, είναι ένα ναυάγιο πλοίου στην απομονωμένη ακτή Άη Γιώργης της Ζακύνθου, και σήμερα αποτελεί ένα από τα πιο ενδιαφέροντα αξιοθέατα του νησιού.

Άποψη του Ναυαγίου από το χείλος του γκρεμούΤο πλοίο εντοπίστηκε την 5η Οκτωβρίου 1980 από περιπολικό σκάφος της Θαλάσσιας Οικονομικής Αστυνομίας και διαπιστώθηκε ότι μετέφερε λαθραία τσιγάρα. Η αξία των περίπου 2.000 κιβωτίων τσιγάρων εκτιμήθηκε στα 30 εκατομμύρια δραχμές. Το πλήρωμα υποστήριξε πως, αφού επί τρεις μέρες το πλοίο λόγω των κακών καιρικών συνθηκών περιφερόταν μεταξύ Κεφαλλονιάς και Ζακύνθου, εξαιτίας μηχανικής βλάβης προσάραξαν στο ακρωτήρι Σχοινάρι. Για δύο μέρες παρέμειναν αποκλεισμένοι σε σπηλιά και μετά βρήκαν καταφύγιο στο χωριό Βολίμες.

Μέχρι τότε, η ακτή ονομαζόταν Άη Γιώργης, ενώ πλέον είναι ευρέως γνωστή απλώς ως "Ναυάγιο". Η παραλία βρίσκεται σε δυσπρόσιτο μέρος και μπορεί να προσεγγιστεί μόνο μέσω θαλάσσης ή αέρα.

Στην αρχή οι κάτοικοι είχαν θορυβηθεί εξαιτίας της περιβαλλοντολογικής καταστροφής που πίστευαν πως θα δημιουργούσε το συγκεκριμένο καράβι με το φορτίο του, και κατ' επέκταση και στον τουρισμό του νησιού. Όμως λίγο καιρό μετά αποτέλεσε πόλο έλξης για τουρίστες εγχώριους και μη, ενώ κατατάσσεται στις ομορφότερες παραλίες της Ελλάδας και του κόσμου.

Ιστορία του πλοίου
------------------

Το μηχανοκίνητο πλοίο "Παναγιώτης" έχει μια μακρόχρονη ιστορία, στη διάρκεια της οποίας άλλαξε ιδιοκτήτες και ονόματα. Συγκεκριμένα:

* 1937 - Ναυπήγηση του πλοίου στη Σκωτία με το όνομα "*Saint Bedan*" από την εταιρία Scott & Sons, στο Μπόουλινγκ Σκωτίας. Καθέλκυσή του στις 14 Ιανουαρίου 1937 με ιδιοκτήτρια την εταιρία J. & A. Gardner & Co. Ltd. με έδρα τη Γλασκώβη Σκωτίας.
* 1964 - Μεταπώληση του πλοίου στους Έλληνες Μ. Γκιγκιλίνη και Δ.Καλκασινα στη Θεσσαλονίκη και μετονομασία του σε "*Μερόπη*".
* 1966 - Μεταπώληση του πλοίου στον Ν. Κάλφα, με έδρα τη Θεσσαλονίκη και μετονομασία του σε "*Χάρις*".
* 1975 - Μεταπώληση του πλοίου στην εταιρία Π. Λυσικάτος & Co. με έδρα τον Πειραιά και μετονομασία του σε "*Παναγιώτης*".
* 1980 - Προσάραξη του πλοίου στις αρχές Οκτωβρίου στη Ζάκυνθο.

Το πλοίο "Παναγιώτης" ήταν τύπου motor vessel / MV, συνολικού μήκους 48 μέτρων, πλάτους 8 μέτρων και βάρους 450 τόνων.

Ιδιοκτησιακό καθεστώς
---------------------

Για το ιδιοκτησιακό καθεστώς του ναυαγίου δεν υπήρχε διαμάχη μέχρι την εκπόνηση από πλευράς του Δήμου Ζακύνθου και του ΤΕΙ Ιονίων Νήσων μελέτης για την παρέμβαση στο ναυάγιο με σκοπό τη συντήρηση και την προστασία του. Σε εκείνο το σημείο εμφανίστηκε έγινε κατάθεση ασφαλιστικών μέτρων από την πλευρά του ως φερόμενου ως συνιδιοκτήτη Αλέξανδρου Σουλάνη (με 30%, με τους άλλους δύο φερόμενους ως συνδιοκτήτες τους Παναγιώτη-Γεράσιμο Λυσικάτου με 50% και Ευστράτιο-Λαμπρινό Σταυράκη με 20%). Η εκδίκαση της υπόθεσης στις 9-7-2016 απέρριψε την αίτηση ασφαλιστικών μέτρων.Οι ιδιοκτήτες άσκησαν το ένδικο μέσω της Έφεσης κατά της αποφασεως. Το Πλοίο Παναγιώτης ανήκει μέχρι σήμερα σε ιδιώτες .

Κινηματογραφικά γυρίσματα
-------------------------

Στις 28 Σεπτεμβρίου του 2015, άρχισαν τα γυρίσματα στο νησί της Ζακύνθου καθώς στη Λήμνο και στην Αράχωβα από ένα κορεάτικο συνεργείο για την παραγωγή της σειράς «Απόγονοι του Ήλιου» (Descendants of the Sun). Η σειρά έχει λάβει καλές κριτικές και έχει υψηλό ποσοστό τηλεθεάσεων.

Παραπομπές
----------

1. ↑  «Το "χαλασμένο" πλοίο και οι "ναυαγοί" που έκαναν λαθρεμπόριο». *Τα Νέα*: σελ. 16. 6 Οκτωβρίου 1980.
2. ↑  «OI ΔΕΚΑ ΚΑΛΥΤΕΡΕΣ ΠΑΡΑΛΙΕΣ ΣΤΗΝ ΕΛΛΑΔΑ». *Discover Greece*.. Ανακτήθηκε στις 2018-01-07.
3. ↑  Bloom, Laura Begley. «The World's 50 Best Beaches, Ranked, Plus 6 Getaways Millennials Will Love» (στα αγγλικά). *Forbes*.. Ανακτήθηκε στις 2018-01-07.
4. ↑  «Το «Ναυάγιο» της Ζακύνθου». *Σαν Σήμερα .gr*.. Ανακτήθηκε στις 2018-01-07.
5. ↑  «Motor Vessel SAINT BEDAN built by Scott & Sons in 1937 for J. & A. Gardner & Co. Ltd. Glasgow, Coaster». *www.clydeships.co.uk*. Ανακτήθηκε στις 7 Ιανουαρίου 2018.
6. ↑  Σε ποιον ανήκει το "Ναυάγιο"; Aντιπαράθεση της οικογένειας του πλοιοκτήτη και του Δήμου Ζακύνθου
7. ↑  ΝΑΡΚΗ ΣΤΟ ΝΑΥΑΓΙΟ | Αναστέλλεται μέχρι νεωτέρας κάθε παρέμβαση
8. ↑  Ζάκυνθος-Απέρριψε το δικαστήριο τα ασφαλιστικά μέτρα για το πλοιάριο στο «Ναυάγιο»[*νεκρός σύνδεσμος*]
9. ↑  ΝΑΥΑΓΙΟ SOS | Σχέδια… επί χάρτου" για το σύμβολο της Ζακύνθου
10. ↑
11. ↑
12. ↑